open-index/open-wikipedia-markdown huggingface dataset:
ფითხანა

**ფითხანა** — ხეთების სამეფოს მმართველი (მეფე). ფითხანა სამეფო ტახტზე ფამბას შემდეგ ავიდა, უცნობია მისი მმართველობის ზუსტი წლებია, თუმცა ცნობილია, რომ ის დაახლოებით ძვ. წ. XVII საუკუნისთვის მეფობდა. ანითას ტექსტიდან ვიგებთ, რომ ფითხანა ღამით შეიჭრა ნესაში (ქანესა), აიღო ქალაქი და თავის სამფლობელოს შემოუერთაა. ფითხანას შემდეგ სამეფო ტახტზე ანითა ავიდა, რომელმაც მამის დაპყრობითი პოლიტიკა გააგრძელა.

## რესურსები ინტერნეტში 
* ხეთები
* ხეთების მეფეთა ხაზი 
* ხეთების სამეფოს მეფეები და დედოფლები

კატეგორია:ხეთების მეფეები
მუსტაფა რეშიდ-ფაშა

**მუსტაფა რეშიდ-ფაშა** (; დ. 13 მარტი, 1800, სტამბოლი, ოსმალეთის იმპერია — გ. 7 იანვარი, 1858, იქვე) — ოსმალეთის იმპერიის სახელმწიფო მოღვაწე, დიპლომატი. ოსმალეთის დიდი ვეზირი ექვსჯერ; 1846–1848, 1848–1852, 1852, 1854–1855, 1856–1857 და 1857–1858 წლებში, სულთან აბდულმეჯიდ I-ის მმართველობის პერიოდში. იგი არის ოსმალეთის ერთ-ერთი ყველაზე ცნობილი დიდი ვეზირი და ძალიან კარგი დიპლომატი.

## ბიოგრაფია 
დაიბადა 1800 წლის 13 მარტს, სტამბოლში. პირველად დიდ ვეზირად 1846 წლის 28 სექტემბერს აბდულმეჯიდ I-მა მეჰმედ ემინ რაუფ-ფაშას ნაცვლად დანიშნა. 1848 წლის 22 აპრილს გაათავისუფლეს თანამდებობიდან და ვეზირად დანიშნეს.

მუსტაფა-ფაშას მმართველობის პერიოდში ოსმალეთს ძალიან ცუდი დრო ედგა. ოსმალეთის იმპერიაში ყველაფერი მოშლილი იყო და არაფრად ვარგოდა არმია. მუსტაფას როგორც უნდა ეცადა ოსმალეთის დაცემის ხანის შეფერხება, მაინც არაფერი გამოუვიდოდა.

12 აგვისტოს მუსტაფა დიდი ვეზირის პოსტზე დააბრუნეს. ამჯერად, მან ეს თანამდებობა ოთხი წლის განმავლობაში შეინარჩუნა, ხოლო 1852 წლის 26 იანვარს მას კვლავ ჩამოართვეს დიდი ვეზირის ბეჭედი, მაგრამ დაახლოებით თვენახევარში კვლავ აღადგინეს თანამდებობაზე. 5 აგვისტოს ის კვლავ გაათავისუფლეს.

ყირიმის ომის პერიოდში, მუსტაფა რეშიდ-ფაშამ წარმატებული მოლაპარაკებები აწარმოა ბრიტანეთსა და საფრანგეთთან, რის შედეგად ოსმალებმა ყირიმის შენარჩუნება მოახერხეს. ამიტომ, 1854 წლის 24 ნოემბერს კვლავ დანიშნეს დიდ ვეზირად. 

1855 წლის 2 მაისს საფრანგეთის მოთხოვნით, სულთანი იძულებული გახდა კიდევ ერთხელ გადაეყენებინა მუსტაფა-ფაშა. ერთი წლის შემდეგ, ბრიტანეთის იმპერიამ აიძულა იგი მუსტაფა დაებრუნებინა და ის გახდა ოსმალეთის იმპერიის დიდი ვეზირი მეხუთედ. საფრანგეთს არ სურდა, რომ მუსტაფა-ფაშა ყოფილიყო დიდი ვეზირი, ამიტომ ახლა რუმინეთს შეუტია.

1857 წლის 22 ოქტომბერს მუსტაფა რეშიდ-ფაშა მეექვსედ გახდა დიდი ვეზირი. ამჯერად, მან ეს თანამდებობა სიკვდილამდე შეინარჩუნა და გარდაიცვალა 1858 წლის 7 იანვარს, 57 წლის ასაკში, გულის შეტევით. მის ნაცვლად კი დიდი ვეზირი მეჰმედ ემინ აალი-ფაშა გახდა.

## ოჯახი 
მუსტაფა რეშიდ-ფაშას ჰყავდა ორი ცოლი და ხუთი ვაჟი. მას ერთი ვაჟი პირველი ცოლისაგან ეყოლა, ხოლო დანარჩენი ოთხი მეორე ქორწინებიდან შეეძინა.

## ლიტერატურა 
* 
* 
* 
* 
* 
* 
* 
* 

## რესურსები ინტერნეტში 
* Bibliography of Mustafa Reshid Pasha
* A website that contains information about Mustafa Reshid Pasha 

კატეგორია:ოსმალეთის იმპერიის დიდი ვეზირები
კატეგორია:დაბადებული 13 მარტი
კატეგორია:დაბადებული 1800
კატეგორია:გარდაცვლილი 7 იანვარი
კატეგორია:გარდაცვლილი 1858
კატეგორია:სტამბოლში დაბადებულები
ჰადრონი

მინიატიურა|150პქ|ჰადრონების ტიპები
**ჰადრონები** () — ძლიერად ურთიერთქმედი ელემენტარული ნაწილაკების კლასი. ჰადრონებს განეკუთვნება ყველა ბარიონი, ანტიბარიონი, მეზონი და რეზონანსი.

ჰადრონები მათი კვარკული შედგენილობით იყოფა ორ ძირითად ჯგუფად:
* **ბარიონი** — შედგება სამი კვარკისაგან.
* **მეზონი** — შედგება ერთი კვარკისა და ერთი ანტიკვარკისაგან. მეზონებს მიეკუთვნება პიონები (π-მეზონები) და კაონები (K-მეზონები) და სხვა უფრო მძიმე მეზონები.

## ლიტერატურა
ჰადონგი

**ჰადონგი** () — ქალაქი ვიეტნამში, ჰაშონბინის პროვინციის ადმინისტრაციული ცენტრი. მდებარეობს მდინარე ჰონგის დელტაზე, ჰანოიდან 30 კმ. 

## ლიტერატურა 
კატეგორია:ვიეტნამის ქალაქები
ჰაერბალიშიანი გემი

მინიატიურა|ჰაერბალიშიანი გემი
**ჰაერბალიშიანი გემი** — გემი რომელიც ძროს ქვემოთ დაჭირხნილი ჰაერის ზემოქმედებით აიწევა წყლის ზედაპირიდან, რის შედეგადაც მცირდება წინააღმდეგობის ძალა მისი მოძრაობისას. ჰაერბალიშიანი გემი ორგვარია: ერთში ჰაერის ცენტრალური მიწოდება გუმბათისებრ ძროში ვენტილატორიდან ხორციელდება (კამერული სქემა), მეორეში — ძროს პერიმეტრზე განლაგებული ნახვრეტებით (საქშენიანი სქემა). ღელვის დროს ჰაერბალიშიანი გემი მდგრადად მოძრაობს, მისი ძროს ქვეშ მუდმივად არის ჰაერის ბალიში, რითაც აცილებულია დინამიკური დაგვერდება და დიფერენტი. გემების ჰორიზონტალურ სიბრტყეში მამოძრავებელ ძალად გამოიყენება საჰაერო ხრახნსა და საჰაერო-რეაქტიულ ძრავებს. ჰაერბალიშიანი გემების სიჩქარეა 100—150 კმ/სთ.

## ლიტერატურა
ჰაერრეაქტიული ძრავა

**ჰაერრეაქტიული ძრავა** (*ჰრძ*) — რეაქტიული ძრავა, რომელშიც საწვავის დაწვისათვის იყენებენ ჰაერის ატმოსფეროს ჟანგბადს. ჰრძ პირდაპირი რეაქციის ძრავაა, იგი აერთიანებს ძრავასა და მაძრავის ფუნქციებს. წვის კამერაში მოხვედრილი ჰაერის წინასწარი კუმშვის ხერხის მიხედვით ჰრძ არის კომპრესორული და უკომპრესორო (ჰაერი იკუმშება ჰაერის ნაკადის ჩქარული დაწნევის გამო). ჰრძ-ს მიეკუთვნება პირდაპირი დინების ჰრძ, მფეთქარი ჰრძ და ტურბორეაქტიული ძრავა.

## ლიტერატურა 
კატეგორია:რეაქტიული ძრავები
ხიხანი ხულო (საფეხბურთო კლუბი)

**ხიხანი ხულო** — საფეხბურთო კლუბი საქართველოს დაბა ხულოდან.

დაარსების ზუსტი თარიღი უცნობია, თუმცა ის 1997 წელს დაიშალა. 2015 წელს კომპანია „აჭარისწყალი ჯორჯიას“ დახმარებით გუნდი თავიდან დაარსდა. კომპანიამ გამოყო 80 ათასი ლარი. ხულოს მუნიციპალიტეტის თვითმმართველობას დაბაში მდებარე „ხულოს ცენტრალური სტადიონის“ აღდგენაში 67 ათასი ლარი დახარჯა (400 ადგილი). ამაბე წელს მან თამაში დაიწყო მეორე ლიგაში, რომელიც რიგით მესამე დივიზიონია. გუნდმა კარგი პირველი სეზონი აჩვენა: 26 თამაშიდან 16 მოიგო, 3 ფრედ დასრულდა, 7 წააგო და მეოთხე ადგილი დაიკავა. 

## იხილეთ აგრეთვე
* საქართველოს საფეხბურთო კლუბების სია

## რესურსები ინტერნეტში 
* პროფილი Soccerway-ზე 

## სქოლიო 
კატეგორია:საქართველოს საფეხბურთო კლუბები
რუნული წარწერები აია-სოფიას ტაძარში

thumb|აია-სოფიას ტაძარი|200px
**რუნული წარწერები აია-სოფიას ტაძარში** — სკანდინავიური რუნებით განხორციელებული წარწერები სტამბოლში, აია-სოფიას ტაძრის მარმარილოს პარაპეტებზე. როგორც ჩანს, ისინი შუა საუკუნეებში ხანგრძლივი ღვთისმსახურების დროს ამოტვიფრეს ბიზანტიის იმპერატორის ვარიაგთა დაცვის მეომრებმა.

## ჰალფდანის წარწერა 
მარცხნივ|ჰალფდანის წარწერა|thumb|300px

რუნული წარწერებიდან პირველი აღმოაჩინეს 1964 წელს სამხრეთ გალერეის ზედა სართულის პარაპეტზე. წარწერა იმდენად წაშლილიყო, რომ მხოლოდ ძველნორვეგიული სახელის ფრაგმენტის, „(-)alftan-ის“, ამოკითხვაღა შეიძლებოდა. წარწერის დარჩენილი ნაწილის წაკითხვა შეუძლებელია, თუმცა ვარაუდობენ, რომ წარწერა წარმოადგენდა გავრცელებულ ფორმულას „ამა და ამან ამოჰკვეთა ეს რუნები“.

## რესურსები ინტერნეტში 
* James E. Knirk, *Runer i Hagia Sofia i Istanbul*, Nytt om runer 14 (1999), 26-27
* Relics Of The Varangians — Grafitti in Hagia Sophia  (სურათებითურთ)

## სქოლიო
კატეგორია:ვიკინგები
კატეგორია:ბიზანტიური კულტურა
კატეგორია:რუნები
რუნული ქვა რეკიდან

thumb|რეკის რუნული ქვა

**რუნული ქვა რეკიდან** () — რუნული ქვა ყველაზე გრძელი ცნობილი წარწერით, რომელიც 762 რუნისგან შედგება.

თავდაპირველი ადგილი, სადაც ქვა ემაგრა, უცნობია, მაგრამ, როგორც ჩანს, იგი მისი ამჟამინდელი ადგილსამყოფელიდან შორიახლოს იდგა, ესტერგეტლანდის ლენის ედესჰეგის კომუნაში რეკის მრევლის ტაძართან. ქვის წარწერა თარიღდება IX საუკუნის პირველი ნახევრით. იგი ქვას ყველა მხრიდან ფარავს, მათ შორის ზემოდან. მთავარი ტექსტი ამოტვიფრულია ეგრეთ წოდებული „უმცროსი რუნების“ გამოყენებით.

## იხილეთ აგრეთვე 
* რუნული წარწერები აია-სოფიას ტაძარში

## ლიტერატურა 
* *Brate Erik* Östergötlands runinskrifter. H.3. - Stockholm, 1918.
* *Häger O., Villius H.* Rök - gåtornas sten. - Stockholm, 1976. 
* *Petersson C.* Rökstenen - Varins besvärjelse. - Klockrike, 1991. 
* *Wessén E.* Rökstenen. KVHAA, Stockholm, 1958

## რესურსები ინტერნეტში 
*A History of Swedish Literature на Google Books.
**Troels Brandt*. The Roek Stone - Riddles and answers .

კატეგორია:შვედეთის ისტორია
კატეგორია:წმინდა ქვები
კატეგორია:რუნული ქვები
კატეგორია:სკანდინავიური მითოლოგია
კენსინგტონის რუნული ქვა

thumb|right|250px|კენსინგტონის რუნული ქვა
**კენსინგტონის რუნული ქვა** — სავარაუდოდ ისტორიული აღმოჩენა; მართკუთხა ფორმის ქვის ფილა, რომლის წინა მხარე და გვერდები სავსეა ძველი რუნებით. ფილა შედგება გრაუვაკის დანალექი ქანისგან. იგი 1898 წელს აღმოაჩინეს აშშ-ში, მინესოტას შტატში, კენსინგტონში. ამ ფილის წარმოშობა და მნიშვნელობა დღემდე სადავო საკითხია, ზოგიერთი მეცნიერი და ისტორიკოსი მას ყალბად მიიჩნევს.

ფილის წარწერის არსი ისაა, რომ 1362 წელს (ანუ ქრისტეფორე კოლუმბის მოგზაურობამდე დიდი ხნით ადრე) სკანდინავიელმა მოგზაურებმა ჩრდილოეთ ამერიკის შუა ნაწილს მიაღწის.

## რესურსები ინტერნეტში 
* Museum of National Antiquities in Sweden: The riddle of the Kensington Runestone 
* *Kehoe, Alice Beck.* The Kensington Runestone: Approaching a Research Question Holistically, Waveland Press, 2005.
* Runestone Museum in Alexandria, Minnesota
* The mystery of the Kensington Stone 
* Nielsen’s paper at Scandinavian Studies (pdf file)
* Joint statement by Nielsen and Williams for The Museum of National Antiquities (other pages on runestone also available at this site) 
* *R. Nielsen, S. F. Wolter.* The Kensington Runestone: Compelling New Evidence  (2005)
* Kensington, Minnesota’s page on the stone 
* American Linguists Keith and Kevin Massey’s research on the Kensington Stone Mysteries of History Solved 

კატეგორია:რუნული ქვები
კატეგორია:მინესოტა
ჰავაის ანტიციკლონი

მინიატიურა|ჰავაის ანტიციკლონი
**ჰავაის ანტიციკლონი** () — ჩრდილო-წყნაროკეანური ანტიციკლონი, მაღალი ატმოსფერული წნევის არე ჩრდილოეთ ნახევარსფეროში, წყნარი ოკეანის სუბტროპიკულ და ტროპიკულ ნაწილში, ჰავაის შტატის რაიონში. აისახება წნევათა ყველა თვის მრავალწლიური საშუალოების რუკებზე. ჰავაის ანტიციკლონი აზორის ანტიციკლონის ანალოგიური ატმოსფეროს მოქმედების უმნიშვნელოვანესი ცენტრია. ჰავაის ანტიციკლონის ცენტრში იანვარში საშუალო წნევა 1022 მბარზე მეტია, ივლისში — 1026 მბარზე მეტი. ზაფხულობით ჰავაის ანტიციკლონი ვრცელდება უფრო მაღალ განედებში. ჰავაის ანტიციკლონთანაა დაკავშიებული წყნარი ოკეანის ჩრდიო-აღმოსავლეთი პასატი, რომელიც ქრის ჰავაის ანტიციკლონის ეკვატორისაკენ მიმართულ პერიფერიაზე, ზაფხულობით — აგრეთვე სამხრეთ-აღმოსავლეთი მუსონი, რომელიც ქრის ჰავაის ანტიციკლონის დასავლეთ ნაწილში — ოკეანიდან აზიის აღმოსავლეთ სანაპიროსაკენ.

## ლიტერატურა 
კატეგორია:მეტეოროლოგია
კატეგორია:წყნარი ოკეანე
კატეგორია:კლიმატოლოგია
დენიზი (მატუ-გროსუ)

**დენიზი** () — მუნიციპალიტეტი ბრაზილიაში, მატუ-გროსუს შტატში; მდებარეობს ზღვის დონიდან 211 მეტრზე. მიეკუთვნება მატუ-გროსუს შტატის სამხრეთ-დასავლეთ მეზორეგიონს. შედის ეკონომიკურ-სტატისტიკურ მიკრორეგიონ ჟაურუს შემადგენლობაში.

2010 წლის მონაცემებით, მოსახლეობა 8 523 ადამიანს შეადგენდა, მოსახლეობის სიმჭიდროვე 6,52 კმ²-ზე. ფართობი 1 307 კმ²-ია.

## იხილეთ აგრეთვე
* მატუ-გროსუ
* ბრაზილიის შტატები

## რესურსები ინტერნეტში
* *Estimativas da população para 1º de julho de 2009*
* [*Ranking decrescente do IDH-M dos municípios do Brasil*](http://www.pnud.org.br/atlas/ranking/IDH-M%2091%2000%20Ranking%20decrescente%20(pelos%20dados%20de%202000).htm) 

კატეგორია:მატუ-გროსუს შტატის მუნიციპალიტეტები
ნაროდიჩის რაიონი

**ნაროდიჩის რაიონი** () — რაიონი უკრაინაში, ჟიტომირის ოლქში. მისი ფართობია 1 284 კმ². 2015 წლის აღწერის მონაცემებით რაიონის მოსახლეობა 9 408 ადამიანს შეადგენდა, ხოლო სიმჭიდროვე 7 კაცს კმ²-ზე. ნაროდიჩის რაიონის ადმინისტრაციული ცენტრია ქალაქი ნაროდიჩი.

## იხილეთ აგრეთვე
* უკრაინის ადმინისტრაციული დაყოფა
* უკრაინის რაიონები

## სქოლიო
კატეგორია:ჟიტომირის ოლქის რაიონები
ჭიაფერა

**ჭიაფერა** () — მცენარეთა გვარი ჭიაფერასებრთა ოჯახისა. მრავალწლოვანი ბალახები, იშვიათად ბუჩქები ან ხისმაგვარი მცენარეებია.    

35-მდე სახეობა გავრცელებულია ტროპიკულ და სუბტროპიკულ რაიონებში, ძირითადად ამერიკაში. ამერიკული ჭიაფერა (*Phytolacca americana*) კავკასიაში შემთხვევითაა მოხვედრილი ჩრდილოეთ ამერიკიდან. სარეველაა, იზრდება გზებისა და ტყის პირებზე, კულტურულ ნარგავ-ნათესებში (ხშირია ჩაის პლანტაციებში) ზ. დ. 600 მ-მდე.    

დასავლეთ საქართველოში თითქმის ყველგანაა, გვხვდება ქართლ-კახეთშიც. შხამიანია, შეიცავს საპონინს, ფიტოლაქსინს. იყენებენ მედიცინაში, აბრეშუმის ქსოვილების შესაღებად, ღვინის შესაფერად.   

## ლიტერატურა
კატეგორია:ჭიაფერასებრნი
კატეგორია:სარეველა მცენარეები
იუნ ბო სონი

**იუნ ბო სონი** (; დ. 26 აგვისტო, 1897 — გ. 18 ივლისი, 1990) — სამხრეთ კორეის მეორე პრეზიდენტი 1960-1962 წლებში.

დაიბადა ქალაქ ასანში. 1930 წელს მიიღო ედინბურგის უნივერსიტეტის მაგისტრის ხარისხი. 1945 წლიდან პოლიტიკაშია. ითვლებოდა ლი სინ მანის აქტიურ მხარდამჭერად. 1948 წელს სეულის მერად დაინიშნა, ხოლო ერთი წლის შემდეგ ვაჭრობისა და მრეწველობის მინისტრია. მალევე დაიწყო ლი სინ მანის გატარებული პოლიტიკის გაკრიტიკება. 1954 წელს აირჩიეს ეროვნულ ასამბლეაში. ერთი წლის შემდეგ დააარსა დემოკრატიული პარტია. 

ლი სინ მანის რეჟიმის დამხობის შემდეგ აირჩიეს ქვეყნის პრეზიდენტად. პაკ ჩონ ჰის მიერ მოწყობილი სამხედრო გადატრიალების შემდეგ მცირე ხნით კვლავ ინარჩუნებდა თანამდებობას, თუმცა 1962 წლის 22 მარტს გადადგა თანამდებობიდან. იყო პაკ ჩონ ჰის ოპოზიციაში. ორჯერ სცადა პრეზიდენტობა, მაგრამ წარუმატებლად. 1980 წელს წავიდა პოლიტიკიდან და გადაინაცვლა კულტურის სფეროში. 

გარდაიცვალა 1990 წელს. 

## რესურსები ინტერნეტში
* სამხრეთ კორეის პრეზიდენტის ოფიციალური ვებ-გვერდი 

კატეგორია:სამხრეთ კორეის პრეზიდენტები
კატეგორია:დაბადებული 26 აგვისტო
კატეგორია:დაბადებული 1897
კატეგორია:გარდაცვლილი 18 ივლისი
კატეგორია:გარდაცვლილი 1990
კატეგორია:გადატრიალების შედეგად თანამდებობიდან გადაყენებული ლიდერები
ლელეგე

**ლელეგე** — ბერძნული მითოლოგიის მიხედვით ნახევარღმერთი და ლაკონიის მეფე. არსებობს სხვადასხვა ვერსიები ლელეგეს მშობლებთან დაკავშირებით, ერთ-ერთი ვერსიით ლელეგე პოსეიდონისა და ლიბიას ვაჟი იყო. თუმცა არსებობს სხვა მოსაზრებაც, რომლის მიხედვითაც მისი მამა მზის ღმერთი ჰელიოსი იყო. კიდევ ერთი ვერსიით კი ლელეგე ავტოქტონი იყო. ლელეგეს შემდეგ მმართველობა მისმა ვაჟმა მილესმა ავიდა.

## ცხოვრება 
ლელეგე ნაიადზე, წყლის ნიმფაზე კლეოხარეიაზე დაქორწინდა. ლელეგესა და კლეოხარეიას რამდენიმე ვაჟი შეეძინათ, მათ შორის მილესი, პოლიკაონი, პტერელაოსი, კლესონი. ლელეგეს შვილიშვილი (მილესის ვაჟი) იყო ევროტასი, რომელსაც ჰყავდა ქალიშვილი სახელად სპარტა. მოგვიანებით სპარტამ ლაკედემონზე იქორწინა. მისი ცოლის პატივსაცემად ლაკედემონმა ერთ-ერთ ქალაქს სპარტა უწოდა. თუმცა შესაძლებელია, რომ ქალაქს ლაკედემონი რქმეოდა, როგორც ცნობილია ქალაქს ორივე სახელით იხსენიებდნენ.

წყაროების მიხედვით პერსევსი მეფე ლელეგეს შთამომავალი იყო. ლელეგეს შვილთაშვილს სპარტას შეეძინა ქალიშვილი ევრიდიკე, რომელმაც არგოსის მეფეზე აკრისიოსზე იქორწინა. აკრისიოსსა და ევრიდიკეს ეყოლათ ქალიშვილი დანაია, რომელიც პერსევსის ბებია იყო. როგორც ჩანს, ძველი მითოგრაფერები ლელეგეს ლელეგების დამაარსებლად თვლიდნენ, ნახევრად მითური ხალხი, რომლებიც ეგეოსის ზღვის ორივე მხარეს ცხოვრობდნენ.

## სქოლიო 
კატეგორია:სპარტის მეფეები
მილესი

**მილესი** — ლაკონიის მეფე. მილესის შვილიშვილი (ევროტასის ქალიშვილი) იყო სპარტა, რომელმაც მოგვიანებით ლაკედემონზე იქორწინა. მისი ცოლის პატივსაცემად ლაკედემონმა ერთ-ერთ ქალაქს სპარტა უწოდა. თუმცა შესაძლებელია, რომ ქალაქს ლაკედემონი რქმეოდა, როგორც ცნობილია ქალაქს ორივე სახელით იხსენიებდნენ. მილესი სამეფო ტახტზე მამის ლელეგეს გარდაცვალების შემდეგ ავიდა, მილესის გარდაცვალეიბის შემდეგ კი მმართველობა მისმა ვაჟმა ევროტასმა განაგრძო.

## სქოლიო 
კატეგორია:სპარტის მეფეები
აინ-შიკაკი

**აინ-შიკაკი** () — ქალაქი სირიაში, რომელიც ლათაკიის მუჰაფაზაში (რეგიონში) მდებარეობს. 2004 წლის მოსახლეობის საყოველთაო აღწერის მიხედვით აინ-შიკაკის პროვინციაში დაახლოებით 4 125 ადამიანი ცხოვრობს.

## სქოლიო 
კატეგორია:სირიის ქალაქები
ჯაბლა

**ჯაბლა** აგრეთვე, **ჯაბლეი** () — ქალაქი სირიაში, რომელიც ლატაკიის მუჰაფაზაში (რეგიონში) მდებარეობს. 2004 წლის მოსახლეობის საყოველთაო აღწერის მიხედვით ქალაქ ჯაბლაში დაახლოებით 75 505 ადამიანი ცხოვრობს.

## სქოლიო 
კატეგორია:სირიის ქალაქები
დავით მღებრიშვილი

მინი|დავით მღებრიშვილი
**დავით მღებრიშვილი** (დ. 3 მაისი, 1971, თბილისი) — ქართველი რეჟისორი.

დავით მღებრიშვილი 1988-95 წლებში სწავლობდა შოთა რუსთაველის სახელობის თეატრისა და კინოს სახელმწიფო ინსტიტუტში, დრამის რეჟისურის ფაკულტეტზე (მიხეილ თუმანიშვილის სახელოსნო), 1995-97 წლებში — ამავე ინსტიტუტის ასპირანტურაში (ხელმძღვანელი მიხეილ თუმანიშვილი), 1993-1999 წლებში — კინოსა და ტელევიზიის რეჟისურის ფაკულტეტზე (გიორგი შენგელაია სახელოსნო). 2010 წლიდან დღემდე მუშაობს საქართველოს შოთა რუსთაველის სახელობის თეატრისა და კინოს სახელმწიფო უნოვერსიტეტში, სამსახიობო ჯგუფის ხელმძღვანელის ასისტენტად. 2007-2009 წლებში მუშაობდა თელავის სახელმწიფო დრამატრული თეატრის მმართველად და სამხატვრო ხელმძღვანელად, ხოლო 2002-2004 სასწავლო წლებში — თეატრისა და კინოს უნივერსიტეტში სამსახიობო ჯგუფის ხელმძღვანელის ასისტენტად.

;განხორციელებული დადგმები:
*2012 — „რომეო და ჯულიეტა“ (უ. შექსპირი, თბილისის მუსიკისა და დრამის თეატრი;)
*2012 — „აღსარება“ (გ. წიკლაური, ფოთის სახელმწიფო თეატრი);
*2011 — „ყვითელი დღეები“ (დ. ჯანჯიჩი, ფოთის სახელმწიფო თეატრი)
*2010 — „თეატრი“ (ლ. ბუღაძე, ჭიათურის სახელმწიფო თეატრი);
*2009 — „ვარსკვლავბიჭუნა“ (ო. უალდი, რუსთაველის სახელმწიფო თეატრი, რობერტ სტურუასთან ერთად);
*2008 — „თეატრი“ (ლ. ბუღაძე, თელავის სახელმწიფო თეატრი);
*2007 — „ხანუმა“ (ა. ცაგარელი, თელავის სახელმწიფო თეატრი);
*2006 — „ჩემი მეგობარი ჰიტლერი” (ი. მისიმა, სამეფო უბნის თეატრი);
*2004 — “თვითმკვლელი” (ნ. ერდმანი, გრიბოედოვის თეატრი);
*2002 — “მარიამ სტიუარტი” (ლ. რაზუმოვსკაია, ქუთაისის სახელმწიფო თეატრი);
*2000 — “მისტიფიკატორი” (ი. გარუჩავა პ.ხოტიანოვსკი, გრიბოედოვის თეატრი);
*1997 — “ზაფხულის ღამის სიზმარი” (უ. შექსპირი, “აიეტის” სამედიცინო ინსტიტუტი);
*1995 — “ეს თავისუფალი პეპლები” (ლ. გერში, რუსთაველის თეატრი);
*1993 — “მარიანას კაპრიზები” (ა. მიუსსე, თეატრალური ინსტიტუტი);
*1992 — „დათვი” (ა. ჩეხოვი, თეატრალური ინსტიტუტი).

## რესურსები ინტერნეტში
* ქართული თეატრის ენციკლოპედია

კატეგორია:ქართველი რეჟისორები
კატეგორია:დაბადებული 1971
კატეგორია:დაბადებული 3 მაისი
ჰაიდარაბადის სამთავრო

**ჰაიდარაბადის სამთავრო** — 1724-1950 წლებში ერთ-ერთი დიდი სამთავრო ინდოეთში, 1950-1956 წლებში შტატი.

აღმოცენდა დიდი მოგოლების სახელმწიფოს დაშლის შემდეგ. 1724 წელს მოგოლთა სამფლობელოების ბიჯაპურისა და გოლკონდის ნაცვალმა თავი დამოუკიდებელ გამგებლად გამოაცხადა. 1798 წელს იგი იძულებული შეიქმნა დაედო „სუბსიდიური“ ხელშეკრულება ოსტინდოეთის კომპანიასთან, რომლის თანახმადაც სამთავრომ თავდაცვამ, თავდაცვის დამოუკიდებელი დიპლომატიური კავშირურთიერთობის უფლებები დაკარგა. სამთავროში დაინიშნა ინგლისის რეზიდენტი. 1947 წელს ინდოეთის კავშირში შევიდა. კონსტიტუციის თანახმად, 1950 წელს ჰაიდარაბადის სამთავრო გარდაიქმნა შტატად. 1956 წელს ადმინისტრაციული რეფორმით შტატი გაუქმდა. 

## ლიტერატურა
კატეგორია:ინდოეთის ისტორია
ჰაიდარაბადი (პაკისტანი)

**ჰაიდარაბადი**, ჰეიდარაბადი (, , ) — ქალაქი პაკისტანში, სინდის პროვინციაში, მდინარე ინდის ნაპირზე. 

## გეოგრაფიული მდებარეობა 
ქალაქის ცენტრი მდებარეობს ზღვის დონიდან 12 მ-ის სიმაღლეზე..

## დემოგრაფია
ქალაქის მოსახლეობა წლების მიხედვით გამოიყურება შემდეგნაირად:

## ლიტერატურა
## სქოლიო
კატეგორია:პაკისტანის ქალაქები
რუჟინის რაიონი

**რუჟინის რაიონი** () — რაიონი უკრაინაში, ჟიტომირის ოლქში. მისი ფართობია 1 002 კმ². 2015 წლის აღწერის მონაცემებით რაიონის მოსახლეობა 27 575 ადამიანს შეადგენდა, ხოლო სიმჭიდროვე 29 კაცს კმ²-ზე. რუჟინის რაიონის ადმინისტრაციული ცენტრია ქალაქი რუჟინი.

## იხილეთ აგრეთვე
* უკრაინის ადმინისტრაციული დაყოფა
* უკრაინის რაიონები

## სქოლიო
კატეგორია:ჟიტომირის ოლქის რაიონები
ტიგეჩი

**ტიგეჩი** () — სოფელი მოლდოვაში, ლეოვის რაიონში. მდებარეობს ზღვის დონიდან 87 მეტრზე. 2004 წლის მონაცემებით, მოსახლეობა 2 245 ადამიანს შეადგენდა.

## იხილეთ აგრეთვე 
* მოლდოვის ადმინისტრაციული დაყოფა
* ლეოვის რაიონი

## რესურსები ინტერნეტში 
* მოლდოვის მოსახლეობის 2004 წლის აღწერის მონაცემები

კატეგორია:ლეოვის რაიონის სოფლები
ჰაიმორის ღრუ

მინიატიურა|ჰაიმორის ღრუს მდებარეობა თავის ქალაზე
**ჰაიმორის ღრუ** (, ძვ. ) — ზედა ყბის წიაღი, ცხვირის ღრუს დანამატი ღრუ ზედა ყბაში; ამოფენილია ლორწოვანი გარსით. მისი მოცულობაა 15 სმ³. სახელწოდება მიიღო ინგლისელი ანატომის ნათანიელ ჰაიმორის პატივსაცემად, რომელმაც პირველმა აღწერა ეს ღრუ. ჰაიმორის ღრუ დაკავშირებულია ცხვირის ღრუსთან დიდი ხვრელით, რომელსაც ნაწილობრივ ფარავს ცხავის ძვლის კავისებრი მორჩი. ჰაიმორის ღრუს ანთებას ჰაიმორიტი ეწოდება.

## იხილეთ აგრეთვე
* სინუსიტი

## ლიტერატურა
კატეგორია:ცხვირი
ჰაიდინგერის ეფექტი

მინიატიურა|ჰაიდინგერის ეფექტი
**ჰაიდინგერის ეფექტი**, *ჰაიდინგერის ფენომენი* — ადამიანის თვალის ფსკერის ყვითელი ხალისათვის დამახასიათებელი მოვლენა, რომელიც დაკავშირებულია პოლარიზებული სინათლის აღქმასთან. 

ავსტრიელმა მინერალოგმა ვილჰელმ ჰაიდინგერმა 1844 წელს აღმოაჩინა, რომ ადამიანის შეუიარაღებელ თვალს შეუძია განასხვაოს პოლარიზებული სინათლე არაპოლარიზებულისაგან. თუ დამკვირვებელი წრფივად პოლარიზებული თეთრი სინათლით განათებულ ერთგვაროვან ველს უცქერის, იგი მოცისფრო ფონზე ხედავს მკრთალყვითელ პროპელერისმაგვარ ფიგურას, ე. წ. ჰაიდენგერის ფიგურას. ჰაიდენგერის ეფექტს იყენებენ ოფთალმოლოგიაში თვალის ბადურისა და სხვა არეების დაავადებათა დიფერენცირებისათვის.

## ლიტერატურა
კატეგორია:ოფთალმოლოგია
ჰაიდუკები

მინიატიურა|უნგრელი ჰაიდუკი, 1703 წ.
**ჰაიდუკები** ( — ქვეითი ჯარისკაცები) — XV-XIX საუკუნეებში ოსმალ დამპყრობელთა წინააღმდეგ მებრძოლი სამხრეთ სლავი ხალხების შეიარაღებული მებრძოლენი. თავისი კლასობრივი არსით ჰაიდუკების მოძრაობა ანტიფეოდალური ხასიათისა იყო. ჰაიდუკების რაზმები მონაწილეობდნენ სერბეთის პირველ აჯანყებაში 1804-1816 წლებში, რუსეთ-ოსმალეთის 1877-1878 წლების ომის დროს ჰაიდუკები რუს ჯარებთან ერთად იბრძოდნენ ბულგარეთის განთავისუფლებისათვის. ჰაიდუკების გმირობა ბალკანეთის ქვეყნების მწერლებისა და ხალხური შემოქმედების შთაგონების წყარო იყო.

## ლიტერატურა
კატეგორია:ბულგარეთის ისტორია
კატეგორია:უნგრეთის ისტორია
კატეგორია:მოლდოვის ისტორია
კატეგორია:პოლონეთის ისტორია
კატეგორია:რუმინეთის ისტორია
კატეგორია:სერბეთის ისტორია
კატეგორია:მონტენეგროს ისტორია
კატეგორია:ბალკანეთის ისტორია
კატეგორია:ხორვატიის ისტორია
ნოსი-ბე

**ნოსი-ბე** (, თარგმანში — «*დიდი კუნძული*») — კუნძული მადაგასკარის ჩრდილო-დასავლეთ სანაპიროსთან, ადმინისტრაციულად შედის ანცირანანის პროვინციაში.

## გეოგრაფია 
thumb|left|250px|კუნძულის რუკა
ფართობი — 312 კმ², ეს არქიპელაგის ყველაზე დიდი კუნძულია მადაგასკარის ჩრდილო-დასავლეთ სანაპიროსთან. ჩრდილოეთიდან სამხრეთისაკენ კუნძულის სიგრძე შეადგენს დაახლოებით 26 კმ-ს, ხოლო სიგანე აღმოსავლეთიდან დასავლეთისკენ დაახლოებით 20 კმ-ს. გეოლოგიურად წარმოადგენს ვულკანურ წარმონაქმნს, რომლის უმაღლესი წერტილი იმყოფება ზღვის დონიდან 450 მ სიმაღლეზე. მდებარეობს მადაგასკარიდან 8 კმ-ში.

კუნძულის სამხრეთ-აღმოსავლეთ ნაწილში ჩამოყალიბებულია ლუკუბეს რეზერვატი. კუნძულის ბინადრები არიან — შავი ლემური (*Eulemur macaco*), პანტერისმსგავსი ქამელეონი-ფურციფერი (*Furcifer pardalis*), ასევე კუნძულის ენდემები — მსოფლიოში ერთ-ერთი ყველაზე პატარა ქამელეონი — *Brookesia minima* და მსოფლიოში ყველაზე პატარა ბაყაყი — *Stumpffia pygmaea*, რომელიც ასევე გვხვდება მეზობელ ნოსი-კომბას კუნძულზე.

## ისტორია 
ბუნებრივი ღირსშესანიშნაობების გარდა, კუნძულზე მდებარეობს მაროდოკა — ნანგრევები ოკეანის სანაპიროზე. ითვლება, რომ ეს XVII-XVIII საუკუნეების შენობების ნარჩენებია, რომლებიც გემის ჩაძირვას გადარჩენილი ინდოელი ზღვაოსნების აშენებულია. ანდუანიში შენარჩუნებულია 1855 წელს აშენებული ძველი ციხე და კოლონიალური ფრანგული კვარტალი.

## მოსახლეობა 
მოსახლეობა — 73 010 ადამიანი (2013 წელი), მათგან დაახლოებით 30 ათასი ცხოვრობს ქალაქ ანდოანიში.

## ტურიზმი 
კუნძული ნოსი-ბე — ტურისტების მიერ ერთ-ერთი ყველაზე უფრო მეტად მონახულებადი ადგილია მადაგასკარზე. კუნძულზე მოქმედებს აეროპორტი ფასენი, რისი მეშვეობითაც აქ ჩამოდის ტურისტების დიდი ნაწილი. კუნძულზე ასევე ჩამოსვლა შეიძლება ნავებით ანკიფიდან.

## სქოლიო
კატეგორია:მადაგასკარის კუნძულები
კატეგორია:ინდოეთის ოკეანის კუნძულები
კატეგორია:კუნძულები ანბანის მიხედვით
ჰაიმორიტი

**ჰაიმორიტი** — სინუსიტის ერთ-ერთი ფორმა, რომელიც წარმოადგენს, ცხვირის დანამატის ღრუს — ჰაიმორის ღრუს ანუ ზედა ყბის ღრუს (წიაღის) ლორწოვანი გარსის (ზოგჯერ ძვლოვანი კედლის) ანთებას.

## იხილეთ აგრეთვე
ლოკალიზაციის ადგილის მიხედვით განასხვავებენ სინუსიტის შემდეგ ფორმებს:
# ჰაიმორიტი
# ფრონტიტი
# ეთმოიდიტი
# სფენოიდიტი

## ლიტერატურა
კატეგორია:დაავადებები
ჰაიფონი

**ჰაიფონი** () — ქალაქი ვიეტნამში, მდინარე ჰონგჰის დელტაზე, მდინარე კინმონის ნაპირას. დაარსდა XIX საუკუნის 70-იან წლებში.

## ლიტერატურა 
კატეგორია:ვიეტნამის ქალაქები
ბელგიელები

**ბელგიელები** (, , ) — ბელგიის სამეფოს მოქალაქეები, რომელიც მდებარეობს დასავლეთ ევროპაში.

## სქოლიო

კატეგორია:მსოფლიოს ხალხები
კატეგორია:ბელგია
ჰალვა

მინიატიურა|ჰალვის ნაირსახეობა სტამბოლის ქუჩაში
**ჰალვა** ( — „ტკბილეულობა“) — საკონდიტრო ნაწარმი, რომელსაც ამზადებენ მოხალული და გახეხილი ზეთისხილისებრთა თესლებისა და მაქაფებელ ნივთიერებასთან ერთად ათქვეფილი კარამელის მასისაგან. ზეთისხილისებრთა თესლის სახეობის მიხედვით განასხვავებენ ტაქინის (ძირითადი კომპონენტია შირბახტის თესლები), არაქისის, მზესუმზირას, სოიის, ნიგვზისა და კომბინირებულ ჰალვას. ზოგჯერ ჰალვას უმატებენ ვანილს, კაკაოს ფხვნილს, ქიშმიშს და სხვა.

## ლიტერატურა
კატეგორია:არაბული სამზარეულო
კატეგორია:თურქული დესერტები
ჰალი (გაერთიანებული სამეფო)

**ჰალი** () — ქალაქი გაერთიანებულ სამეფოში, ჰამბერსაიდის საგრაფოში. 

მდებარეობს ჩრდილოეთის ზღვიდან 40 კმ-ის დაშორებით, მდინარე ჰალზე.

thumb|700px|ცენტრი|ჰალის პანორამა ზღვიდან

## ლიტერატურა
კატეგორია:გაერთიანებული სამეფოს ქალაქები
ჰაკოდატე

— ქალაქი და ნავსადგური იაპონიაში, კუნძულ ჰოკაიდოს სამხრეთ ნაწილში.

## ლიტერატურა 
კატეგორია:იაპონიის ქალაქები
საფეხბურთო კლუბ ზუგდიდის სეზონი 2014-2015

**საფეხბურთო კლუბ ზუგდიდის სეზონი 2014-15**, იყო საფეხბურთო კლუბ „ზუგდიდის“ ზედიზედ მე-7 სეზონი უმაღლეს ლიგაში. ამ სეზონში „ზუგდიდმა“ ეროვნულ ჩემპიონატში დაიკავა მე-13 ადგილი, ხოლო  საქართველოს თასის გათამაშებას 1/8 ფინალში გამოეთიშა რუსთავის „მეტალურგთან“. 

## სამწვრთნელო შტაბი 
## ტურნირები 
### უმაღლესი ლიგა 
**თ** = ჩატარებული შეხვედრა; **მ** = მოგებული; **ფ** = ფრე; **წ** = წაგებული; **გტ** = გატანილი გოლი; **გშ** = გაშვებული გოლი; **გს** = გატანილ და გაშვებულ გოლთა სხვაობა; **ქ** = ქულა;  ყვითლად - დასაქვეითებელი პეი-ოფი; წითლად -  დაქვეითდა.

## ტრანსფერები 
### მოვიდნენ 
* — იჯარით
** — იჯარიდან

### წავიდნენ 
* — იჯარით
** — იჯარიდან
**მუქი შრიფტით** — ტრანსფერები, რომლებიც განხორციელდა ზამთრის სატრანსფერო ფანრჯისას.

## სქოლიო
2014-15
ვოორე (იიგევამაა)

**ვოორე** () — სოფელი ესტონეთში. მდებარეობს იიგევამაის მაზრის საარეს მუნიციპალიტეტში. 2012 წელს სოფლის მოსახლეობა 320 კაცს შეადგენდა. ვოორე მუნიციპალიტეტის ყველაზე დასახლებული სოფელია.

სოფლის ტერიტორიაზე შემორჩენილია ორი ძველი ციხესიმაგრე. ერთი მათგანი მეორე ათასწლეულით თარიღდება, მეორეც სავარაუდოდ ამავე პერიოდს მიეკუთვნება. გარდა ამისა, ვოორეში არის სკოლა, სასტუმრო სახლები, ბიბლიოთეკა და მაღაზიები.

## გალერეა

Voore (Saare) 14.jpg|
Roela mõisa valitsejamaja.jpg|
Voore (Saare) 10.jpg|
Voore (Saare) 21.jpg|

## რესურსები ინტერნეტში
*ვოორეს სასტუმრო სახლი  
*ვოორეს დაწყებითი სკოლა  
*ვოორეს ბიბლიოთეკა  

## სქოლიო
კატეგორია:იიგევამაის მაზრის სოფლები
კატეგორია:საარეს მუნიციპალიტეტის სოფლები
კატეგორია:ესტონეთის სოფლები
ტომაი (ლეოვის რაიონი)

**ტომაი** () — სოფელი მოლდოვაში, ლეოვის რაიონში. მდებარეობს ზღვის დონიდან 81 მეტრზე. 2004 წლის მონაცემებით, მოსახლეობა 3 389 ადამიანს შეადგენდა.

## იხილეთ აგრეთვე 
* მოლდოვის ადმინისტრაციული დაყოფა
* ლეოვის რაიონი

## რესურსები ინტერნეტში 
* მოლდოვის მოსახლეობის 2004 წლის აღწერის მონაცემები

კატეგორია:ლეოვის რაიონის სოფლები
ყინულის სფინქსი

„**ყინულის სფინქსი**“ () — ფრანგი მწერლის, ჟიულ ვერნის სათავგადასავლო ჟანრის რომანი. გამოიცა 1897 წელს, პარიზში. წიგნში აღწერილია გემ „ჰალბრეინის“ ხიფათებით აღსავსე მოგზაურობა. გემს დაემგზავრება ამერიკელი ჯორლინგი, რომელიც წიგნის მთავარი პერსონაჟია.

რომანი ქართულად პირველად 2010 წელს, გამომცემლობა პალიტრა L-მა გამოსცა, ხოლო მთარგმნელი მერაბ ფიფია იყო.

## სიუჟეტი 
რომანი ედგარ ალან პოს რომანის, „არტურ გორდონ პიმის თავგადავლის“ ერთგვარი გაგრძელება. თუმცა სულაც არაა აუცილებელი გქონდეს პოს ნაწარმოები წაკითხული იმისთვის, რომ წიგნის შინაარსი კარგად გაიგო.

მოქმედება იწყება 1839 წელს, კერგელენის კუნძულებზე. რომანი პირველ პირშია მოთხრობილი და ამბავს ჰყვება ბატონი ჯორლინგი. ის ელოდება გემს, რათა დაბრუნდეს მშობლიურ ამერიკაში. იმ სასტუმროს მეპატრონე, რომელშიც იგი ცხოვრობს, ეუბნება მას, რომ აუცილებლად მოვა შხუნა „ჰალბრეინი“, რომლის კაპიტანსაც, ლენ გაის იგი იცნობს. ის ამტკიცებს, რომ ლენი ჯორლინგს დაეხმარება სამშობლოში წასვლაში.

„ჰალბრეინის“ კაპიტანი თავიდან უარზეა. მას არ სურს აიყვანოს მგზავრი, მაგრამ გემის ბოცმანის დაჟინებული მოთხოვნით ჯორლინგი შხუნაზე ავა. ჯორლინგს თავდაპირველად გადაწყვეტილი აქვს, რომ გემს გაჰყვეს ფოლკლენდის კუნძულებამდე, მაგრამ ის აზრს შეიცვლის.

ლენ გაი მას უმტკიცებს, რომ არტურ გორდონ პიმი მართლაც არსებობდა და საერთოდ ყველა, ვინც პოს ჰყავს მოხსენიებული. უილიამ გაი, პარკერი, დირკ პეტერსონი, პატერსონი და სხვანი. მეტიც, შემდეგში აღმოჩნდება, რომ რომანში არსებული გემის „ჯეინის“ კაპიტანი უილიამ გაი ლენის ძმაა.

ზღვაში ისინი იპოვიან პატერსონის გვამს. მისი ჩანაწერები მთელ ეკიპაჟს დაარწმუნებს, რომ ყოველი მოვლენა, რაც წიგნშია, სიმართლეა. ლენი კი გადაწყეტს წავიდეს და დაეხმაროს ძმასა და 5 მეზღვაურს, რომელიც კუნძულ ცალალზე ეგულება.

ცოტა ხანში, ხანგრძლივი ექსპედიიციისთვის მზადების დროს, ლენი 20-მდე მეზღვაურს აიყვანს. მათ შორისაა ჰანტი, რომელიც ძალიან სიტყვაძუნწი და ამავდროულად, ძალიან გამოცდილი და კარგი მეზღვაურია. ის მომავალში არტურ პიმის თანამგზავრი, სიკვდილს სასწაულად გადარჩენელი დირკ პეტერსონი აღმოჩნდება.

მოგზაურობაში მათ მრავალი ხიფათისა და იმედგაცრუების გადატანა მოუხდებათ: ცალალზე ვერ იპოვიან კაპიტანსა და მეზღვაურებს, აისბერგზე შეჯახების შედეგად „ჰალბრეინი“ ჩაიძირება, ლენს უღალატებს ეკიპაჟი მეზღვაურ ჰირნის მეთაურობით, რომლებიც კანჯოს გაიტაცებენ და გაიქცევიან. მაგრამ ისინი წამითაც არ კარგავენ იმედს, რომ უილიამ გაის მიაგნებენ.

## რესურსები ინტერნეტში 
*

კატეგორია:ჟიულ ვერნის რომანები
კატეგორია:სათავგადასავლო რომანები
კატეგორია:1897 წლის რომანები
კატეგორია:ფრანგული რომანები
რაკეტა (საათი)

**„რაკეტა“** () — რუსული საათების ბრენდი. 1961 წლიდან უშვებს პეტროდვორეცის საათის ქარხანა, საათების უძველესი საწარმო რუსეთში, რომელიც დააარსა პეტრე I-მა 1721 წელს. 1961 წლიდან ქარხანა უშვებს საათს „რაკეტას“ (Ракета), იური გაგარინის კოსმოსში პირველ პილოტირებული ფრენის პატივსაცემად. ეს არის ერთ-ერთი ქარხანა მსოფლიოში, რომელიც აწარმოებს საკუთარ მექანიზმს მათ შორის სპირალს და ბალანს. 2013 წელს, ქარხანამ მოიწვია Rolex-ის ყოფილი წარმოების დირექტორი ავტომატური საათების გამოსაშვებად — „რაკეტა-ავტომატი“ — პირველად 30 წლის განმავლობაში, რუსეთს აქვს ახალი მექანიზმი.

„რაკეტა პეტროდვორცოვი კლასიკი“ „რაკეტების“ ყველაზე პოპულარული მოდელია, რომელსაც ატარებდა მიხეილ გორბაჩოვი პერესტროიკის დროს.
„რაკეტა პოლარული ავტომატი“ — შეიქმნა 1969 წლის მოდელის საფუძველზე, 24 საათიან ციფერბლატზე.
ნატალია ვოდიანოვამ შექმნა ქალების მოდელის დიზაინი „რაკეტა ვარსკვლავი-ავტომატი“ „რაკეტა-ავტომატის“ მექანიზმის საფუძველზე.

## რესურსები ინტერნეტში
* რუსული საათების „რაკეტა“-ს ოფიციალური ვებ-გვერდი
* К старту готов!  ჟურნალი „ვედომოსტი“ «Ведомости»
* Baselworld 2011  ჟურნალი „ვედომოსტი“ Ведомости
* Русская «Ракета» в Базеле! ჟურნალი „კომერსანტი“ Коммерсантъ

კატეგორია:რუსეთის კომპანიები
მილენიუმი (სტადიონი)

**მილენიუმი** (; ) — სტადიონი უელსის დედაქალაქ კარდიფში. მისი ტევადობა 74 500 კაცს შეადგენს. სტადიონზე იმართება უელსის მორაგბეთა ეროვნული ნაკრებისა და უელსის ეროვნული საფეხბურთო ნაკრების მატჩები. მილენიუმი მსოფლიოში ერთ-ერთი ყველაზე ცნობილი ბუნებრივსაფარიანი ღია სტადიონია. 

2015 წელს სტადიონი უმასპინძლებს რაგბის მსოფლიო ჩემპიონატის მატჩებს.

## რესურსები ინტერნეტში
*ოფიციალური საიტი
*მილენიუმის სტადიონი Populous-ის საიტზე 

## სქოლიო
კატეგორია:უელსის სტადიონები
კატეგორია:გაერთიანებული სამეფოს სტადიონები
ეტიჰადი (სტადიონი)

**ეტიჰადის სტადიონი** () — მანჩესტერ სიტის საშინაო სტადიონი (ამჟამად „ეტიჰადის“ ეწოდება სპონსორობის გამო). იტევს 55000 მაყურებელს, რაც მას მე-6 უდიდეს საფეხბურთო სტადიონად აქცევს ინგლისში და სიდიდით მეცხრეს — გაერთიანებულ სამეფოში.

აშენდა 2002 წელს თანამეგობრობის თამაშების სამასპინძლოდ.  მას შემდეგ სტადიონზე ჩატარდა 2008 წლის უეფას თასის ფინალი, ინგლისის ნაკრების საერთაშორისო მატჩები, რაგბის მატჩები,  კრივის მსოფლიო ტიტულის ორთაბრძოლა, ინგლისის ნაკრების ბოლო ჯგუფური მატჩი 2015 წლის რაგბის მსოფლიო თასზე და ზაფხულის მუსიკალური კონცერტები არასაფეხბურთო სეზონის დროს.

სტადიონი, რომელიც თავდაპირველად ჩაფიქრებული მძლეოსნობის არენად, 2002 წლის თანამეგობრობის თამაშების შემდეგ გადაკეთდა 38&nbsp;000-ადგილიანი არენიდან 48&nbsp;000-ადგილიან საფეხბურთო სტადიონად, რაც  ქალაქის საბჭოსთვის 22 მილიონი გირვანქა სტერლინგი დაუჯდა და მანჩესტერ სიტის კი 20 მილიონი გირვანქა. კლუბი დათანხმდა სტადიონის იჯარით აღებას მანჩესტერის საქალაქო საბჭოსგან და მეინ როუდის სტადიონი 2003 წლის ზაფხულში დატოვა.

## რესურსები ინტერნეტში
*ოფიციალური საიტი 
*მანჩესტერ სიტის ოფიციალური საიტი

კატეგორია:ინგლისის სტადიონები
კატეგორია:გაერთიანებული სამეფოს სტადიონები
კატეგორია:მანჩესტერ სიტი (საფეხბურთო კლუბი)
ტხებონი

**ტხებონი** () —  კუნიეს მიერ 901 წელს გვიანდელი სამი სამეფოს პერიოდში დაარსებული სამეფო. 

## ისტორია 
ლეგენდის მიხედვით კუნიე იყო სილლას მეფის ჰეონანის ან გიენგმუნის შვილი. მკითხავმა იწინასწარმეტყველა, რომ ახალშობილი სილას უბედურებას მოუტანდა. ამის მიუხედავად ძიძამ კუნიე გადამალა და საიდუმლოდ აღზარდა. ის იანგ გილის აჯანყებას 892 წელს შეუერთდა. სილა ათას წლოვანი არსებობის შემდეგ სწრაფად ეცემოდა. კუნიემ დაიწყო საკუთარი აჯანყება და 898 წელს დედაქალაქი კესონი აიღო. მან დაამარცხა გილი და სხვა თავადები და თავი მეფედ 901 წელს გამოაცხადა. 

სიცოცხლის ბოლო პერიოდში თავი გამოაცხადა ბუდად და კლავდა ყველას ვინც მას წინააღმდეგობას უწევდა, მათ შორის საკუთარი ცოლიც. შედეგად 918 წელს მისმა ოთხმა გენერალმა ის ტახტიდან ჩამოაგდო და მეფედ დასვეს ტხეჯო, რითიც შეიქმნა კორიო.

## სქოლიო 
კატეგორია:აზიის ყოფილი მონარქიები
კატეგორია:აზიის ისტორიული სახელმწიფოები
კატეგორია:კორეის ისტორია
მარსელ დესაი

**მარსელ დესაი** (; დ. 7 სექტემბერი, 1968, აკრა) — ფრანგი ვეტერანი ფეხბურთელი, საფრანგეთის საფეხბურთო ნაკრების მცველი. კარიერის საუკეთესო წლები გაატარა მარსელის „ოლიმპიკში“, „მილანში“ და ლონდონის „ჩელსიში“. ნაკრებთან ერთად გახდა მსოფლიოსა (1998) და ევროპის (2000) ჩემპიონი.

## მიღწევები
### ინდივიდუალური
* ფიფა-ს ასეული (FIFA 100): 2004

## ლიტერატურა
* 

## რესურსები ინტერნეტში 
*
*Marcel Desailly – UEFA competition record
*Premier League profile
*
*Chelsea legend profile 
*Chelsea profile (archived)

## სქოლიო
კატეგორია:ფრანგი ფეხბურთელები
კატეგორია:დაბადებული 1968
კატეგორია:ოლიმპიკი მარსელის ფეხბურთელები
კატეგორია:ლიგა 1-ის ფეხბურთელები
კატეგორია:ფიფას 100-ეული
კატეგორია:დაბადებული 7 სექტემბერი
კატეგორია:მსოფლიო ჩემპიონები ფეხბურთში
კატეგორია:უეფა-ს ჩემპიონთა ლიგის გამარჯვებული მოთამაშეები
კატეგორია:ფიფა-ს კონფედერაციების თასის მფლობელი ფეხბურთელები
კატეგორია:პრემიერ ლიგის ფეხბურთელები
კატეგორია:ცოცხალი ადამიანები
პობედა (საათი)

**„პობედა“** () — საათის სახელი, რომელიც გამოუშვეს სპეციალურად 1946 წელს მეორე მსოფლიო ომში გამარჯვების წლისთავზე. საათის სახელწოდება და მისი მახასიათებლები პირადად დაამტკიცა იოსებ სტალინმა 1945 წელს. 1946 წლიდან საათ „პობედას“ უშვებს პეტროდვორეცის საათის ქარხანა.

## რესურსები ინტერნეტში
* რუსული საათების „პობედას“ ოფიციალური ვებ-გვერდი 

კატეგორია:საათები
ტერუელი

**ტერუელი** () — ქალაქი ესპანეთში, არაგონის ავტონომიურ გაერთიანებაში, ტერუელის პროვინციის ადმინისტრაციული ცენტრი. 2014 წლის მონაცემებით ქალაქის მოსახლეობა შეადგენს 35 675 ადამიანს, რის მიხედვითაც უკანასკნელ ადგილს იკავებს ესპანეთის პროვინციების დედაქალაქებს შორის. 

ტერუელს „მუდეხარის ქალაქს“ უწოდებენ, რადგან ქალაქში ამ სტილში აგებული მრავალი შენობაა. ყველა მათგანი არაგონიის მუდეხარების არქიტექტურაში შედის, რომელიც იუნესკოს მსოფლიო მემკვიდრეობის ძეგლს წარმოადგენს.

## რესურსები ინტერნეტში 
**Teruel existe* 
*Teruel Travelguide and Hotel bookings in English   
*The main page of Teruel's Town Hall
*English World Heritage Centre
*Flickr Photos
*Instituto Nacional de Estadística

კატეგორია:ტერუელის ქალაქები
კატეგორია:ტერუელის მუნიციპალიტეტები
სექსუალური იდენტობა

**სექსუალური იდენტობა** — ტერმინი მომდინარეობს სექსუალობის შესახებ არსებული თანამედროვე დასავლური წარმოდგენებისგან, რომელზეც დიდი ზეგავლენა მოახდინა ადრეული სექსოლოგების ნამუშევრებმა — ისინი სექსუალობას ადამიანის ცენტრალურ კომპონენტად და ჩვენი იდენტობის ინტეგრალურ ნაწილად აღიქვამდნენ. ეს მოდელი სექსუალობის კატეგორიზებას ადამიანის ტიპების (ჰომოსექსუალები, ჰეტეროსექსუალები) და არა მათი ქცევის მიხედვით ახდენს. ტერმინი „სექსუალური იდენტობა“ ადრე ასევე გამოიყენებოდა ფსიქოლოგების მიერ (ბავშვის განვითარების კონტექსტში) სექსუალური ორიენტაციის, გენდერული იდენტობის (საკუთარი თავის განცდა მამაკაცად ან ქალად) და გენდერული როლის (ჩვენი ქცევების და პრაქტიკის შესაბამისობის ხარისხი ფართო კულტურაში მიღებულ ფემინურ ან მასკულინურ მოდელთან).

## ლიტერატურა
* შესავალი ლგბტ ფსიქოლოგიაში/[რედ.: შორენა გაბუნია, ირაკლი ვაჭარაძე; არასამთავრობო ორგანიზაცია „იდენტობა“]. - თბ., 2013. - 408 გვ.; 20 სმ. - განმარტებითი ლექსიკონი: გვ. 384-408.

კატეგორია:ლგბტ ტერმინები
საფეხბურთო კლუბ სამტრედიის სეზონი 2014-2015

**საფეხბურთო კლუბ სამტრედიის სეზონი 2014-15**, იყო საფეხბურთო კლუბ „სამტრედიის“ სამოცდამეცხრამეტე სეზონი ისტორიაში, ხოლო უმაღლეს ლიგაში დაბრუნების შემდეგ პირველი სეზონი. ამ სეზონში „სამტრედიამ“ ეროვნულ ჩემპიონატში დაიკავა მე-6 ადგილი, ხოლო  საქართველოს თასის გათამაშებაში ფინალში დამარცხდა „დინამო თბილისთან“ (5-0). 

## სამწვრთნელო შტაბი 
## ტურნირები 
### უმაღლესი ლიგა 
**თ** = ჩატარებული შეხვედრა; **მ** = მოგებული; **ფ** = ფრე; **წ** = წაგებული; **გტ** = გატანილი გოლი; **გშ** = გაშვებული გოლი; **გს** = გატანილ და გაშვებულ გოლთა სხვაობა; **ქ** = ქულა.

## ბომბარდირები 
## ტრანსფერები 
### მოვიდნენ 
* — იჯარით
** — იჯარიდან

### წავიდნენ 
* — იჯარით
** — იჯარიდან
**მუქი შრიფტით** — ტრანსფერები, რომლებიც განხორციელდა ზამთრის სატრანსფერო ფანრჯისას.

## სქოლიო
2014-15
რაგბის მსოფლიო ჩემპიონატი 2015: ჯგუფი D

**2015 წლის რაგბის მსოფლიო ჩემპიონატის D ჯგუფში** თამაშები დაიწყო 19 სექტემბერს და დასრულდა 11 ოქტომბერს. ჯგუფში წარმოდგენილნი იყვნენ 2011 წლის მსოფლიო ჩემპიონატის მეორე ადგილოსანი საფრანგეთი, ირლანდია და იტალია. აგრეთვე ორი საკვალიფიკაციო ეტაპის გავლის შედეგად გასული გუნდი კანადა და რუმინეთი.

## ცხრილი
*ყველა დრო მოცემულია თბილისის დროით*

## ირლანდია – კანადა
|style="vertical-align:top"|350პქ
|style="vertical-align:top; width:50%"|

|}

## საფრანგეთი – იტალია
|style="vertical-align:top"|350პქ
|style="vertical-align:top; width:50%"|

|}

## საფრანგეთი – რუმინეთი
|style="vertical-align:top"|
|style="vertical-align:top; width:50%"|

|}

## იტალია – კანადა
|style="vertical-align:top"|
|style="vertical-align:top; width:50%"|

|}

## ირლანდია – რუმინეთი
|style="vertical-align:top"|
|style="vertical-align:top; width:50%"|

|}

## საფრანგეთი – კანადა
|style="vertical-align:top"|
|style="vertical-align:top; width:50%"|

|}

## ირლანდია – იტალია
|style="vertical-align:top"|
|style="vertical-align:top; width:50%"|

|}

## კანადა – რუმინეთი
|style="vertical-align:top"|
|style="vertical-align:top; width:50%"|

|}

## იტალია – რუმინეთი
|style="vertical-align:top"|
|style="vertical-align:top; width:50%"|

|}

## საფრანგეთი – ირლანდია
|style="vertical-align:top"|
|style="vertical-align:top; width:50%"|

|}

## რესურსები ინტერნეტში
* 2015 წლის რაგბის მსოფლიო ჩემპიონატის ოფიციალური საიტი

## სქოლიო
ჯგუფი D
ჯვარილდის უღელტეხილი

**ჯვარილდის უღელტეხილი** — უღელტეხილი საქართველოში, სამეგრელო-ზემო სვანეთის მხარის მესტიისა და რაჭა-ლეჩხუმისა და ქვემო სვანეთის მხარის ლენტეხის მუნიციპალიტეტების ადმინისტრაციულ საზღვარზე. მდებარეობს სვანეთის ქედის სამხრეთ განშტოებაზე. სიმაღლე ზღვის დონიდან 2880 მ. აგებულია იურული თიხაფიქლებითა და ქვიშაქვებით. მიდამო შემოსილია სუბალპური და ალპური მდელოს ბალახეულით. უღელტეხილი აკავშირებს მდინარეების ლასკადურისა (ცხენისწყლის მარჯვენა შენაკადი) და ჯუდარის ხეობებს.

## ლიტერატურა
კატეგორია: სამეგრელო-ზემო სვანეთის მხარის უღელტეხილები
კატეგორია:რაჭა-ლეჩხუმისა და ქვემო სვანეთის მხარის უღელტეხილები
მიშელ კაფანდო

**მიშელ კაფანდო** (, დ. 18 აგვისტო, 1942, უაგადუგუ) — ბურკინა-ფასოს პოლიტიკური და სახელმწიფო მოღვაწე. ბურკინა-ფასოს საგარეო საქმეთა მინისტრი 1982-1983 წლებში; გაეროში ქვეყნის წარმომადგენელი (1998–2011) და ბურკინა-ფასოს პრეზიდენტის მოვალეობის შემსრულებელი (2014–2015). 

დაიბადა უაგადუგუში. 1969 წელს დაამთავრა ბორდოს უნივერსიტეტი. 1972 წელს პარიზში აიღო პოლიტოლოგის დიპლომი, ხოლო 1990 წელს მიიღო დოქტორის წოდება სორბონის უნივერსიტეტში.

1982 წელს დაიკავა  საგარეო საქმეთა მინისტრის თანამდებობა და გახდა მთავრობის ერთადერთი წარმომადგენელი, რომელმაც შეინარჩუნა თანამდებობა ჟან-ბაპტისტ უედრაოგოს მიერ მოწყობილი გადატრიალების შემდეგ. 1982 წელს იგი გახდა გაეროს გენერალური ასამბლეის ვიცე-პრეზიდენტი. 1998 წლიდან 2011 წლამდე იყო გაეროში ბურკინა-ფასოს მუდმივი წარმომადგენელი.

2014-2015 წლებში პრეზიდენტის მოვალეობის შემსრულებელია. 2015 წლის 17 სექტემბერს სამხედრო გადატრიალების შემდეგ დააპატიმრეს, ხოლო მეორე დღეს გაათავისუფლეს.

## სქოლიო
კატეგორია:ბურკინა-ფასოს პრეზიდენტები
კატეგორია:დაბადებული 18 აგვისტო
კატეგორია:დაბადებული 1942
კატეგორია:ცოცხალი ადამიანები
დიდი სახლის პატარა დიასახლისი

**დიდი სახლის პატარა დიასახლისი** () — ამერიკელი მწერლის, ჯეკ ლონდონის ერთ-ერთი ყველაზე ცნობილი ნაწარმოები. გამოიცა 1915 წელს, მწერლის გარდაცვალებამდე ერთი წლით ადრე.

რომანი ნათარგმნია ქართულადაც.

## სიუჟეტი 
მოქმედება იწყება რიჩარდ (დიკ) და პაოლა ფორესტების ოჯახში. თითქოს მათი ცხოვრება ჩვეულებრივად მიდის, მაგრამ ერთ დღეს მათ სახლში ეწვევათ დიკის ძალიან კარგი მეგობარი ივენ გრეჰემი.

ივენი თავიდანვე მოიხიბლება პაოლათი, მაგრამ მისთვის ამის თქმას ვერ ბედავს. ცოტა ხანში მიხვდება, რომ პაოლასაც უყვარს იგი. აღსანიშნავია, რომ მათი სიყვარულის შესახებ ყველაფერს ხვდება დიკი, მაგრამ არც ერთს არაფერს ეუბნება და დარდს გულში იკლავს. მართალია, ხედავს, თუ როგორ გახდა პაოლა მის მიმართ გულგრილი, მაგრამ არაფერს ამბობს.

პაოლას ივენი უყვარს, მაგრამ უყვარს დიკიც. ერთი შეხედვით შეუძლებელია ასე, რომ იყოს, მაგრამ პაოლა მათ შორის არჩევანს ვერაფრით აკეთებს, რადგან ორივე ერთნაირად უყვარს.

საბოლოოდ, დიკი ყველაფერს ეტყვის პაოლას, ეტყვის, რომ ყველაფერს ხვდებოდა. პაოლა არჩევანის წინაშე აღმოჩნდება, ორივე მამაკაცი მისგან პასუხს ითხოვს, მაგრამ ის არჩევანს ვერ აკეთებს.

პაოლას არჩევანს ვერ გააკეთებს და მისი აზრით საუკეთესო გამოსავალს იპოვის — ის სიცოცხლეს თვითმკვლელობით დაასრულებს.

## რესურსები ინტერნეტში 
* 
*დიდი სახლის პატარა დიასახლისი
*დიდი სახლის პატარა დიასახლისი 

## სქოლიო
კატეგორია:ჯეკ ლონდონის ნაწარმოებები
კატეგორია:სოციალური რომანები
კატეგორია:ამერიკული რომანები
კატეგორია:1915 წლის რომანები
ჟილბერ დენდერე

**ჟილბერ დენდერე** (, დ. 1960) — ბურკინა-ფასოს პოლიტიკური და სამხედრო მოღვაწე. ბურკინა-ფასოს პრეზიდენტის გვარდიის მეთაური და ეროვნული დემოკრატიული საბჭოს თავმჯდომარე 2015 წლის სამხედრო გადატრიალების შემდეგ.

დენდერე მონაწილეობდა 1987 წლის სახელმწიფო გადატრიალებაში, რომლის დროსაც მოკლეს პრეზიდენტი თომას სანკარა და ხელისუფლების სათავეში მოვიდა ბლეზ კომპაორე. გადატრიალების შემდეგ ჟილბერ დენდერე კომპაორეს ერთ-ერთი ყველაზე დაახლოებული პიროვნება გახდა.

2014 წელს, კომპაორეს დამხობის შემდეგ თანამდებობიდან გადააყენეს დენდერეც, თუმცა მჭიდრო კავშირი შეინარჩუნა სამხედრო ელიტასთან. 2015 წელს მიიღო აქტიური მონაწილეობა სამხედრო გადატრიალებაში და გახდა ეროვნული დემოკრატიული საბჭოს თავმჯდომარე.

## სქოლიო
კატეგორია:ბურკინა-ფასოს პრეზიდენტები
კატეგორია:დაბადებული 1960
კატეგორია:ცოცხალი ადამიანები
კატეგორია:ლიდერები რომლებმაც ძალაუფლება ხელში აიღეს პუტჩით
ბულგარეთის თემები

**ბულგარეთის თემები**  () — ადგილობრივი თვითმმართველობის ერთეული ბულგარეთში. ბულგარეთში სულ 265 თემია, რომლებიც ერთიანდება 28 ოლქში. 

## მმართველობა
თემები, როგოც წესი, იყოფიან რაიონებად. საშუალოდ ერთ თემში 26 რაიონი შედის, მაქსიმალური რაოდნეობა რაიონებისა ერთ თემში არის 134. წარმომადგენლობითი ორგანოა საკრებულო, რომელიც აირჩევა პირდაპირი წესით ოთხი წლით. საკრებულოს წევრების რაოდენობა მერყეობს 11-დან 61-მდე. ასევე პირდაპირი წესით აირჩევა მერი

## უფლებამოსილებები
თემის უფლებამოსილებებში შედის განათლება, ჯანმრთელობის და სოციალური დაცვა და ჰიგიენა, კულტურა, სპორტი და დასვენება, წყალმომარაგება და კანალიზაცია, ტურიზმი, გზები, პარკები, განათება, ტრანსპორტი, გარემოს დაცვა.

## თემების სია ოლქების მიხედვით
## რესურსები ინტერნეტში
*ბულგარეთის თემების ეროვნული ასოციაცია
სირიის მუჰაფაზები

**სირიის მუჰაფაზები** — ზედა დონის ადმინისტრაციული დანაყოფი სირიის არაბთა რესპუბლიკაში. სირია იყოფა 14 მუჰაფაზად (). მათ შორის მუჰაფაზის სტატუსი გააჩნია დედაქალაქ დამასკოსაც. ოლქები იყოფა 65 მინტაკად (), ხოლო მინტაკები თავის მხრივ იყოფა 206 ნაჰიად  (). 

ალ-კუნეიტრის მუჰაფაზა 1973-1981 წლებში ოკუპირებული იყო ისრაელის მხრიდან. ამჟამად მუჰაფაზის ნაწილი დემილიტარიზებული ზონაა დ იმყოფება გაეროს მანდატის ქვეშ. 

2007 წლიდან სირიაში  მოითვლიან 83 დიდ ქალაქსა 6 432 დასახლებას (მცირე ქალაქსა და სოფელს).

## მუჰაფაზები 
## რესურსები ინტერნეტში
* სირიის ადმინისტრაციული დაყოფა
კატეგორია:სირიის ადმინისტრაციული დაყოფა
გირმენის თემი

**გირმენის თემი** () — თემი სამხრეთ-დასავლეთ ბულგარეთში. შედის ბლაგოევგრადის ოლქის შემადგენლობაში. თემის მოსახლეობაა 14 247 ადამიანი, ხოლო ფართობი შეადგენს 388,48 კმ²-ს. მოიცავს 16 დასახლებულ პუნქტს. ადმინისტრაციული ცენტრია ქალაქი გირმენი.

## რესურსები ინტერნეტში
* 

კატეგორია:ბლაგოევგრადის ოლქის თემები
კატეგორია:ბულგარეთის თემები
ქუთაისის ტორპედოს სეზონი 2014-2015

**ქუთაისის ტორპედოს სეზონი 2014-15**, იყო საფეხბურთო კლუბ „ტორპედოს“ სამოცდამეცხე სეზონი ისტორიაში, ხოლო უმაღლეს ლიგაში ოცდამესამე სეზონი (3 სეზონი დაქვეითებული იყო პირველ ლიგაში). ამ სეზონში „ტორპედომ“ ეროვნულ ჩემპიონატში დაიკავა მე-8 ადგილი, ხოლო  საქართველოს თასის გათამაშებაში 1/4 ეტაპზე გამოეთიშა „სამდრედიასთან“ (2 მატჩის ჯამში 2-1). 

## სამწვრთნელო შტაბი 
## ტურნირები 
### უმაღლესი ლიგა 
**თ** = ჩატარებული შეხვედრა; **მ** = მოგებული; **ფ** = ფრე; **წ** = წაგებული; **გტ** = გატანილი გოლი; **გშ** = გაშვებული გოლი; **გს** = გატანილ და გაშვებულ გოლთა სხვაობა; **ქ** = ქულა

## ბომბარდირები 
## ტრანსფერები 
### მოვიდნენ 
* — იჯარით
** — იჯარიდან

### წავიდნენ 
* — იჯარით
** — იჯარიდან
**მუქი შრიფტით** — ტრანსფერები, რომლებიც განხორციელდა ზამთრის სატრანსფერო ფანრჯისას.

## სქოლიო
2014-15
ჯვარიანტონი

**ჯვარიანტონი** — უღელტეხილი საქართველოში, მცხეთა-მთიანეთის მხარეში, მცხეთის მუნიციპალიტეტში. მდებარეობს იალნოს ქედზე. სიმაღლე დაახლოებით 1550 მ. აგებულია ნეოგენური ასაკის თიხებით, ქვიშაქვებითა და კონგლომერატებით. მიდამოები შემოსილია ქვემოთ რცხილნარ-წიფლნარით, ზემოთ — მეორეული სუბალპური ბალახეულით. საჭაპანე გზით აკავშირებს მდინარეების მარტყოფისწყლისა და გორანის ხეობებს.

## ლიტერატურა
კატეგორია: მცხეთა-მთიანეთის მხარის უღელტეხილები
პუიო

thumb|პუიო (რუკაზე „Buyeo“) ძვ. წ. 204 წ.
**პუიო**  (; ) — კორეული სახელმწიფო თანამედროვე მანჯურიის ჩრდილოეთ ნაწილში. არსებობდა ძვ. წ. II საუკუნიდან ახ. წ. 494 წლებში. 494 წელს იგი შევიდა კოგურიოს შემადგენლობაში, რომელიც, ისევე როგორც პექჩე, თავს პუიოს სახელმწიფოს მემკვიდრეებად მიიჩნევდნენ. კოგურიოს სახელმწიფოს თავისი არსებობის საწყის ეტაპზე ერქვა „ჩოლბონ-პუიო“, ხოლო 538 წელს პექჩეს ეწოდა „ნამბუიო“ (სამხრეთი პუიო). 

სახელმწიფოს დაარსების ზუსტი თარიღი ცნობილი არააა, თუმცა იგი მოხსენიებულია ჩინურ ქრონიკებში მებრძოლი სამთავროების პერიოდის დროს, როგორც სახელმწიფოებრივი გაერთიანება, რომელიც ესაზღვრება იანის სამეფოს.

494 წელს პუიოს მთელი სამეფო კარი გადავიდა კოგურიოში. 

## რესურსები ინტერნეტში
* The origin of the Proto-Bulgarians: Korea's Bu-Yeo Tribe (부여족)
* Encyclopedia Britannica

კატეგორია:კორეის ისტორია
რაზლოგის თემი

**რაზლოგის თემი** () — თემი სამხრეთ-დასავლეთ ბულგარეთში. შედის ბლაგოევგრადის ოლქის შემადგენლობაში. თემის მოსახლეობაა 21 495 ადამიანი, ხოლო ფართობი შეადგენს 506,47 კმ²-ს. მოიცავს 8 დასახლებულ პუნქტს. ადმინისტრაციული ცენტრია ქალაქი რაზლოგი.

## რესურსები ინტერნეტში
* Община Разлог — официальный сайт 
* Община Разлог — информационный сайт 

კატეგორია:ბლაგოევგრადის ოლქის თემები
კატეგორია:ბულგარეთის თემები
პეტრიჩის თემი

**პეტრიჩის თემი** () — თემი სამხრეთ-დასავლეთ ბულგარეთში. შედის ბლაგოევგრადის ოლქის შემადგენლობაში. თემის მოსახლეობაა 55 714 ადამიანი, ხოლო ფართობი შეადგენს 650,13 კმ²-ს. მოიცავს 57 დასახლებულ პუნქტს. ადმინისტრაციული ცენტრია ქალაქი პეტრიჩი.

## რესურსები ინტერნეტში
* Официальный сайт общины Петрич  

კატეგორია:ბლაგოევგრადის ოლქის თემები
კატეგორია:ბულგარეთის თემები
კრესნის თემი

**კრესნის თემი** () — თემი სამხრეთ-დასავლეთ ბულგარეთში. შედის ბლაგოევგრადის ოლქის შემადგენლობაში. თემის მოსახლეობაა 5 683 ადამიანი, ხოლო ფართობი შეადგენს 344,55 კმ²-ს. ადმინისტრაციული ცენტრია ქალაქი კრესნა.

## რესურსები ინტერნეტში
* Община Кресна  

კატეგორია:ბლაგოევგრადის ოლქის თემები
კატეგორია:ბულგარეთის თემები
სანდანსკის თემი

**სანდანსკის თემი** () — თემი სამხრეთ-დასავლეთ ბულგარეთში. შედის ბლაგოევგრადის ოლქის შემადგენლობაში. თემის მოსახლეობაა 41 606 ადამიანი, ხოლო ფართობი შეადგენს 1 034,84 კმ²-ს. მოიცავს 54 დასახლებულ პუნქტს. ადმინისტრაციული ცენტრია ქალაქი სანდანსკი.

## რესურსები ინტერნეტში
* Карта Общины 
* об общине Сандански  
* об общине Сандански , 
* Населённые пункты общины на карте Болгарии 

კატეგორია:ბლაგოევგრადის ოლქის თემები
კატეგორია:ბულგარეთის თემები
სატოვჩის თემი

**სატოვჩის თემი** () — თემი სამხრეთ-დასავლეთ ბულგარეთში. შედის ბლაგოევგრადის ოლქის შემადგენლობაში. თემის მოსახლეობაა 16 003 ადამიანი, ხოლო ფართობი შეადგენს 332.59 კმ²-ს. მოიცავს 24 დასახლებულ პუნქტს. ადმინისტრაციული ცენტრია სოფელი სატოვჩა.

## იხილეთ აგრეთვე 
* ბულგარეთის თემები
* ბულგარეთის ადმინისტრაციული დაყოფა
* ბლაგოევგრადის ოლქი

## რესურსები ინტერნეტში 
* Сатовча 

კატეგორია:ბლაგოევგრადის ოლქის თემები
კატეგორია:ბულგარეთის თემები
იაკორუდის თემი

**იაკორუდის თემი** () — თემი სამხრეთ-დასავლეთ ბულგარეთში. შედის ბლაგოევგრადის ოლქის შემადგენლობაში. თემის მოსახლეობაა 10 284 ადამიანი, ხოლო ფართობი შეადგენს 339,28 კმ²-ს. მოიცავს 8 დასახლებულ პუნქტს. ადმინისტრაციული ცენტრია ქალაქი იაკორუდა.

## რესურსები ინტერნეტში
* Сайт на Община Якоруда 
* Неофициална страница на град Якоруда 

კატეგორია:ბლაგოევგრადის ოლქის თემები
კატეგორია:ბულგარეთის თემები